গণতান্ত্রিক ছাত্র জোট

গণতান্ত্রিক ছাত্র জোট হচ্ছে বাংলাদেশের ৬টি বামপন্থী, প্রগতিশীল ও গণতান্ত্রিক ছাত্র সংগঠনের সমন্বয়ে গঠিত একটি জোট। ৩০ নভেম্বর ২০২২ তারিখে ঢাকা বিশ্ববিদ্যালয়ের মধুর ক্যান্টিনে ১৩ দফা দাবিতে এক সংবাদ সম্মেলনের মাধ্যমে জোটটি আত্মপ্রকাশ করে। এক নম্বর দাবি ছিলো আওয়ামী ফ্যাসিবাদী সরকারকে পদত্যাগ করতে হবে। বাকি ১২ দফা দাবি ছিলো সর্বজনীন-বৈষম্যহীন-বিজ্ঞানভিত্তিক-গণতান্ত্রিক একই ধারার শিক্ষানীতি প্রণয়ন, শিক্ষার বাণিজ্যিকীকরণ-বেসরকারীকরণ-সাম্প্রদায়িকীকরণ-সংকোচন নীতি বাতিল এবং জাতীয় শিক্ষাক্রম ২০২০ বাতিল; শিক্ষাপ্রতিষ্ঠানে গণতান্ত্রিক পরিবেশ নিশ্চিত করা, প্রশাসনিক তত্ত্বাবধানে আবাসিক হলে আসনবণ্টন, গণরুম-গেস্টরুম বন্ধ করা ও ডাকসুসহ সব ছাত্র সংসদ নির্বাচন দেওয়া; বিশ্ববিদ্যালয়ের স্বায়ত্তশাসন নিশ্চিত করা, বরেণ্য-সর্বজন গ্রহণযোগ্য ব্যক্তিকে আচার্য হিসেবে নিয়োগ ও ইউজিসির কৌশলপত্র-হেকেপ-পিপিপিসহ বিশ্বব্যাংকের পরামর্শে চালু করা সব শিক্ষাবিধ্বংসী প্রকল্প বাতিল; বেসরকারি শিক্ষাপ্রতিষ্ঠানে ভ্যাট আরোপ না করা, বেসরকারি স্কুল-কলেজ-বিশ্ববিদ্যালয়ের বেতন-ফি কমানো এবং অভিন্ন নীতিমালা ও বেতন কাঠামো নির্ধারণ; জাতীয় বিশ্ববিদ্যালয় ও ঢাকা বিশ্ববিদ্যালয় অধিভুক্ত কলেজগুলোতে পর্যাপ্ত শিক্ষক নিয়োগ, শ্রেণিকক্ষ ও স্বতন্ত্র পরীক্ষা হল নির্মাণ করে নিয়মিত শিক্ষাকার্যক্রম পরিচালনা; শিক্ষা খাতে জাতীয় বাজেটের ২০ শতাংশ বরাদ্দ করা এবং পাঠ্যসূচি থেকে ইতিহাস বিকৃতি ও প্রতিক্রিয়াশীল সাম্প্রদায়িক উপাদান বাতিল। "  

সংগঠনসমূহ 
 বাংলাদেশ ছাত্র ইউনিয়ন
 বিপ্লবী ছাত্র মৈত্রী
 সমাজতান্ত্রিক ছাত্র ফ্রন্ট (মার্ক্সবাদী)
 গণতান্ত্রিক ছাত্র কাউন্সিল
 বিপ্লবী ছাত্র-যুব আন্দোলন
 বৃহত্তর পার্বত্য চট্টগ্রাম পাহাড়ি ছাত্র পরিষদ

তথ্যসূত্র

বিষয়শ্রেণী:বাংলাদেশের ছাত্র সংগঠন
বিষয়শ্রেণী:২০২২-এ প্রতিষ্ঠিত